**Charakteristika a špecifiká rozhlasového vysielania**

Rozhlas je prvé médium, ktoré používa k šíreniu mediálnych obsahov elektrickú energiu. (dovtedy len printové médiá).

Gugliemo Marconi – talian, vynálezca, zdokonalil zariadenie na prenos rádiových vĺn, priestor nad zemou sa začal využívať na šírenie rádiových vĺn.

V Československu začalo prvý krát rádiové vysielanie v r. 1923 – Praha, neskôr Bratislava, v r. 1926.

Spočiatku vlastnili rozhlasové aparáty len elitné vrstvy obyvateľstva, postupne sa však dostával do všetkých domácností. Obzvlášť dôležitú úlohu zohralo rozhlasové vysielanie počas ťažkých rokov 2. Svetovej vojny, keď sa do správ dostávali dôležité informácie a priebehu vojny.

Rozhlasové vysielanie sa od svojho vzniku veľmi nezmenilo, zmenili sa len technické prostriedky, ktoré ho šíria a organizačno – právna štruktúra jeho inštituonalizácie.

Najväčšou prednosťou rozhlasového vysielania je jeho dostupnosť a z toho vyplývajúca **operatívnosť**. Rozhlasové vysielanie spracuje a sprostredkuje informáciu v najkratšom čase zo všetkých médií – do rozhlasového vysielania sa dá telefonicky vstúpiť kedykoľvek a z ktoréhokoľvek miesta. Pre vysokú rýchlosť informačného procesu sa mu zvykne hovoriť aj **signálne (prvotné)** médium. Rozhlasové stanice vysielajú nepretržite.

S rýchlym prenosom informácií s však spojené aj nevýhody:

* hovorená reč je nevratná,
* vysielanie je citlivé na technické šumy, ktoré ovplyvňujú zrozumiteľnosť,
* kompozícia rozhlasového príspevku musí byť jednoduchšia, nie však na úkor obsahu.

Na Slovensku existuje duálny spôsob vysielania:

* verejnoprávne (Slovenský rozhlas, Slovensko, Regina, Devín ...) – počúva ho predovšetkým stredná a staršia vrstva obyvateľstva, vysielanie je zamerané na občana, vzdeláva, vychováva, informuje, zabáva.
* komerčné (Expres, Hej, VIVA, Europa 2...) – predovšetkým zábava, vysiela sa hlavne hudba a informácie rýchleho charakteru, situácia v doprave, počasie a pod.

Súčasné rozhlasové stanice majú veľké nároky na moderátorov, nielen po jazykovej stránke, ale aj po technickej, musia byť zruční v obsluhe vysielacích zariadení.

**Jazyk vysielania:**

Rozhlasoví moderátori patria medzi profesionálnych používateľov jazyka. Musia disponovať vysokou jazykovou kultúrou. Ich prejav by mal byť štylisticky aj foneticky dokonalý.

**Programová skladba**

Väčšina komerčných staníc sa zameriava na určitú skupinu poslucháčov, zároveň však musí rátať aj s potencionálnymi poslucháčmi. Programová skladba vychádza predovšetkým z času, ktorý mu poslucháči venujú. V tejto súvislosti hovoríme o:

* viazanom čase – iná činnosť nám nedovoľuje počúvať rozhlas,
* voľný nedisponibilný čas – rozhlas počúvame, no vykonávame pri tom inú činnosť,
* voľný disponibilný čas – len počúvame rádio, cielene si vyberáme programy, zvyčajne ide o nočný čas (telefonická účasť poslucháčov,)